40. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΠΠΠ/Φ.10.2/9893 της 25 Νοεμ./10 Δεκ.1987 (ΦΕΚ Β΄716) Καθορισμός των στοιχείων του προγράμματος προσλήψεων προσωπικού με σύμβαση εργασίας ιδ. δικαίου στο δημόσιο τομέα και των διαδικασιών κατάρτισης και έγκρισής του. Έχοντας υπόψη τις διατάξεις της παρ.9 του άρθρ. 13 του Νόμ. 1735/1987 (ΦΕΚ 195 Α), αποφασίζουμε: Καθορίζουμε τα στοιχεία που πρέπει να περιλαμβάνει το ετήσιο πρόγραμμα κάθε φορέα του  δημόσιου τομέα για την πρόσληψη με σύμβαση εργασίας ιδιωτικού δικαίου ορισμένου χρόνου του πάσης φύσης προσωπικού για κάλυψη παροδικής φύσης, εποχιακών ή άλλων περιοδικών ή πρόσκαιρων, αναγκών και τη διαδικασία κατάρτισης, υποβολής και έγκρισής του, ως εξής: Σελ. 324,520 Τεύχος Ι-71 Σελ. 2 1.Κάθε φορέας, που έχει ανάγκη να προσλάβει προσωπικό με σύμβαση εργασίας ιδιωτικού δικαίου ορισμένου χρόνου για την κάλυψη των πιο πάνω αναγκών του, οφείλει να καταρτίζει μία φορά το έτος πρόγραμμα στο οποίο θα εμφανίζονται οι ανάγκες του σε προσωπικό για κάθε νομό της χώρας, κατά ειδικότητα. 2.Τα στοιχεία του προγράμματος αυτού είναι αυτά που περιέχονται στο προσαρτημένο στην παρούσα απόφαση «έντυπο καταγραφής στοιχείων» και αποτελούν αναπόσπαστο μέρος της. 3.Το έντυπο καταγραφής στοιχείων συμπληρώνεται από κάθε φορέα μέχρι 31 Δεκεμβρίου κάθε έτους. Εάν συντρέχουν και αιτιολογούνται ειδικοί λόγοι αδυναμίας συμπλήρωσης του εντύπου μέσα στην προθεσμία αυτή, το έντυπο συμπληρώνεται αμέσως, όταν είναι δυνατό. 4.Για κάθε ειδικότητα προσωπικού συμπληρώνεται ξεχωριστό έντυπο καταγραφής στοιχείων κατά νομό. Τα έντυπα αυτά με τα οποία γνωστοποιείται ο αριθμός του προσωπικού με σύμβαση εργασίας ιδιωτικού δικαίου, του οποίου κρίνεται απαραίτητη η πρόσληψη για την αντιμετώπιση παροδικής φύσης, εποχιακών ή άλλων περιοδικών ή πρόσκαιρων αναγκών των φορέων, συμπληρώνονται και υποβάλλονται σύμφωνα με όσα ορίζονται πιο κάτω: 2.Ε.γ.40 Προσλήψεις στο Δημόσιο Τομέα α)Κάθε φορέας συμπληρώνει ανάλογα με τις υπηρεσιακές του ανάγκες σε κάθε νομό τον αναγκαίο αριθμό εντύπων. Τα έντυπα αυτά υποβάλλονται μέχρι 31 Δεκεμβρίου κάθε έτους. Τα έντυπα του δεύτερου εδαφίου της παρ. 3 υποβάλλονται μέσα σε 10 ημέρες από τη συμπλήρωσή τους από τον οικείο φορέα. Τα έντυπα υποβάλλονται: αα)εις τριπλούν, στον Υπουργό Προεδρίας της Κυβέρνησης, προκειμένου για προσλήψεις σε κεντρικές και διανομαρχιακές υπηρεσίες Υπουργείων ββ)εις τριπλούν, στον οικείο Υπουργό, προκειμένου για προσλήψεις σε κεντρικές και διανομαρχιακές υπηρεσίες νομικών προσώπων δημοσίου δικαίου, τα οποία εδρεύουν στο Νομό Αττικής και έχουν αρμοδιότητα που εκτείνεται και σε άλλους νομούς, καθώς και για προσλήψεις σε νομικά πρόσωπα ιδιωτικού δικαίου του δημόσιου τομέα, που εδρεύουν στο Νομό Αττικής και έχουν αρμοδιότητα, που εκτείνεται και σε άλλους νομούς και γγ)εις διπλούν, στους οικείους νομάρχες για τις λοιπές περιπτώσεις προσλήψεων. β)Οι υπουργοί και νομάρχες, εφόσον από τις κείμενες για κάθε φορέα διατάξεις παρέχεται δυνατότητα πρόσληψης, εκτιμούν τις ανάγκες κάθε φορέα και εγκρίνουν μέσα στο πλαίσιο της γενικότερης κυβερνητικής πολιτικής το πρόγραμμα προσλήψεων προσωπικού κατά ειδικότητα. Οι εγκρίσεις αυτές των υπουργών και νομαρχών σημειώνονται στις παρ. 7γ και 7δ, αντίστοιχα, του εντύπου. Οι υπουργοί από τα τρία έντυπα, τα δύο διαβιβάζουν στον οικείο νομάρχη. 5.Η έγκριση από το νομάρχη, σύμφωνα με τις διατάξεις της παρ.10 του άρθρ. 13 του Νόμ. 1735/1987 του αριθμού του προσωπικού που θα προσλαμβάνεται κάθε έτος, κατά φορέα, σημειώνεται στην παρ. 7ε του εντύπου και αποτελεί την τελική έγκριση του προγράμματος προσλήψεων προσωπικού. Οι νομάρχες στην παρ. 7ε των εντύπων, που τους διαβιβάζονται από τους υπουργούς, συμπληρώνουν τον αριθμό της παρ. 7γ.  6.Οι νομάρχες μετά την τελική έγκριση απ’ αυτούς του αριθμού των προσλήψεων προσωπικού, που γίνεται με τη συμπλήρωση της παρ. 7ε του εντύπου, επιστρέφουν στους οικείους φορείς το ένα από τα δύο έντυπα. (Ακολουθεί Υπόδειγμα) 